*[](https://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwitjva5ydTKAhXHnRoKHaifA-4QjRwIBw&url=http://kornyezetbarat.hulladekboltermek.hu/cikk/1309/841341/20130227_fejlesztik_az_orszagos_kektura_utvonalat_1.htm&psig=AFQjCNEhJcxpZM1XhDPdX8Cdyr94lv_L1g&ust=1454347629456481)*

*„…ezek a helyek bárki számára könnyen elérhetők, felkeresésük, felfedezésük - kinek-kinek a maga számára - jószerivel csak elhatározás kérdése.”*

*Rockenbauer Pál*

**„Indulj el egy úton…”**

Természetismereti turisztikai vetélkedő

**Kalandok a Rockenbauer Pál Dél-dunántúli Kéktúra útvonalán**

**3.**

**Palintól Abaligetig**

**Versenyfelhívás**

***A verseny kiírója:*** Seregélyesi Baptista Általános Iskola és Alapfokú Művészeti Iskola

***Szakmai partner:*** Magyar Természetjáró Szövetség

***A verseny támogatói és együttműködő partnerei:***

Duna-Dráva Nemzeti Park Igazgatóság

„Magyarok a világ nyolcezresein” csapata

„Hazajáró” csapata

Erdélyi Kárpát-Egyesület

Kaszás Attila Kulturális Hagyatékőrző Egyesület

Seregélyesi Általános Iskola Alapítványa

Pelikán-ház Erdei Iskola

***A verseny témája:***

* Rockenbauer Pál Dél-dunántúli Kéktúra útvonala /természeti, történelmi, néprajzi, turisztikai érdekességek, látnivalók/
* Duna-Dráva Nemzeti Park természeti, történelmi, néprajzi, turisztikai értékei
* Fenntarthatóság a természetjárásban
* „Hegyek szerepe az ember életében” gondolatkör /a világ hegyei a földtan, történelem, mitológia, emberiségre gyakorolt hatása tükrében, valamint a magyar hegymászás története, jelentősebb eredményei/
* Magyar gyalogos turizmus és hegymászás története
* Kárpátalja természetjáró szemmel
* Aktív természetjárás, túrázás

***A verseny célja:***

* Megismertetni a diákokat az Rockenbauer Pál Dél-dunántúli Kéktúra útvonalával, látnivalóival.
* Feladatok segítségével végigjárni, megismerni a Dél-dunántúli Kéktúra által érintett tájakat.
* Bemutatni, felkutatni a Duna-Dráva Nemzeti Park értékeit.
* Felhívni a figyelmet hazánk rejtett kincsire, a fenntarthatóság elvét szem előtt tartó természetjárásra.
* Természetismereti, történelmi, néprajzi ismeretterjesztés.
* A magyar gyalogos turizmus és hegymászás történetének, eredményeinek megismertetése.
* Ráirányítani a figyelmet Kárpátalja természeti értékeire, néprajzi, történelmi, irodalmi emlékeire.
* Az aktív természetjárás népszerűsítése.

***A verseny szerkezete:***

* 3 írásbeli /levelezős/ forduló
* 1 elméleti, gyakorlati forduló /döntő/. A döntőbe kategóriánként a 10-10 legmagasabb pontszámot elért csapatot hívjuk meg az aktuális járványügyi helyzetet figyelembe véve.

***A feladatok jellege:*** Főleg logikára épülő játékos feladatok megoldásával új ismeretek nyújtása a versenyzők részére.

***Célcsoport, kategóriák:***

* Általános iskola 3-8. évfolyam. A versenyt 3 kategóriában hirdetjük: 3-4. évfolyam,

5-6. évfolyam, 7-8. évfolyam. **A versenyre 4 fős csapatok jelentkezését várjuk.**

***Határidők:***

* Jelentkezési határidő: **2023. december 18.**
* Döntő (jelenléti vagy online): **2024. április 25.**
* **Az első forduló feladatait 2023. december 18-át követően tesszük közzé.**

***Jelentkezés módja:*** Jelentkezni **2023. november 24-től** elektronikus úton a [seregelyes.baptistaoktatas.hu](http://www.seregelyes.baptistaoktatas.hu) oldalon lehet a fenti határidőig.

**Szeretettel várjuk a túrázást, természetjárást, a kalandokat kedvelő csapatok jelentkezését!**

Seregélyes, 2023. november 21.

Sajtos József

igazgató

Seregélyesi Baptista Általános Iskola és AMI

